Publication: Magyar Közlöny
Issue: MK-2001-159 (Year: 2001, Number: 159)
Era: 1990-2004
Section: 1997. évi LXXXII. törvény szerint működő magánnyugdíjpénztárak 171/1997. (X. 6.) Korm. rendelet alapján végzett
Paragraph Index: 276

6. és 12. oszlopban a biztosítás közvetítéssel kapcsolatos valamennyi költséget kell kimutatni. 13/E/1 és 13/E/2 tábla Az ügynökökről szóló adatszolgáltatási táblák kitöltése kapcsán a következő szempontok figyelembevétele szükséges: A természetes személyek esetén a név feltüntetése a következő sorrendben történjen: vezetéknév, keresztnév, és csak ezt követően a név dr., ifj., id., özv. stb. tagját (amennyiben van). A név mezőben kizárólag az ügynök neve kerülhet feltüntetésre. Az egyéni vállalkozókat a természetes személyek között kell kimutatni, egyedi azonosításra alkalmas módon. A „Cégnév” sorban kizárólag a jogi személy megnevezése kerüljön feltüntetésre. Vezető és egyéb kapcsolattartó személy neve itt ne szerepeljen. A vállalkozói igazolvány száma, cégjegyzékszám és adószám adatokat tagolás és kötőjel nélkül kell megadni. Az adatszolgáltatás e két tábláját — a rendelet általános rendelkezésétől —, mely szerint az a biztosító adatszolgáltatásait a Felügyelet által meghatározott számítógépes adathordozón és annak formátuma szerint kell teljesíteni, és azt írásban is meg kell küldeni, eltérően csak elektronikus formában, floppy lemezen kell megküldeni.

Source: https://magyarkozlony.hu/hivatalos-lapok/0bb921a70ff6d23b2e41ae5524b70c401621188d/dokumentumok/944763bfca79a4ef0eb3be9b81300c3fe88f4cbb/letoltes